НАРОДНО СЪБРАНИЕ
Вх. №: 49-302-02-30
Дата: 20.12.2023 г. / 08:45 ч.

Република българия
МИНИСТЕРСКИ СЪВЕТ

	ДО

ПРЕДСЕДАТЕЛЯ НА 
НАРОДНОТО СЪБРАНИЕ

г-н РОСЕН ЖЕЛЯЗКОВ

УВАЖАЕМИ ГОСПОДИН ПРЕДСЕДАТЕЛ,

На основание чл. 85, ал. 1, т. 5 и 7 от Конституцията на Република България изпращам Ви одобрения с Решение  907 на Министерския съвет от 2023 г. проект на Закон за ратифициране на КОНСУЛТАНТСКИ ЦЕНТЪР INVESTEU Споразумение № АА-011823 между Министерството на иновациите и растежа на Република България и Европейската инвестиционна банка за консултантски услуги, които ще бъдат предоставени от Европейската инвестиционна банка на Министерството на иновациите и растежа, подписано в София на 
2 ноември 2023 г.

Приложение: съгласно текста

МИНИСТЪР-ПРЕДСЕДАТЕЛ:

Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Препис

Р Е Ш Е Н И Е  № 907

от     19 декември     2023 година

ЗА предложение до Народното събрание за ратифициране на КОНСУЛТАНТСКИ ЦЕНТЪР INVESTEU Споразумение 
№ АА-011823 между Министерството на иновациите и растежа на Република България и Европейската инвестиционна банка за консултантски услуги, които ще бъдат предоставени от Европейската инвестиционна банка на Министерството на иновациите и растежа, подписано в София на 2 ноември 2023 г.

На основание чл. 15, ал. 1 и чл. 25, ал. 2 от Закона за международните договори на Република България

М И Н И С Т Е Р С К И Я Т    С Ъ В Е Т
Р Е Ш И:

1.	Одобрява КОНСУЛТАНТСКИ ЦЕНТЪР INVESTEU Споразумение № АА-011823 между Министерството на иновациите и растежа на Република България и Европейската инвестиционна банка за консултантски услуги, които ще бъдат предоставени от Европейската инвестиционна банка на Министерството на иновациите и растежа, подписано в София на 2 ноември 2023 г. 
2.	Предлага на Народното събрание на основание чл. 85, ал. 1, т. 5 и 7 от Конституцията на Република България да ратифицира със закон споразумението по т. 1.
3.	Министърът на иновациите и растежа да представи законопроекта по т. 2 в Народното събрание.
4.	След влизането в сила на споразумението по т. 1 министърът на иновациите и растежа да уведоми Европейската инвестиционна банка за изпълнението на националните процедури по влизането му в сила.

МИНИСТЪР-ПРЕДСЕДАТЕЛ: /п/ Николай Денков

ГЛАВЕН СЕКРЕТАР НА
МИНИСТЕРСКИЯ СЪВЕТ: /п/ Ваня Стойнева

Вярно,
И.Д. ДИРЕКТОР НА ДИРЕКЦИЯ
“ПРАВИТЕЛСТВЕНА КАНЦЕЛАРИЯ”: 
/Жана Кадънкова/

Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

З А К О Н

ЗА ратифициране на КОНСУЛТАНТСКИ ЦЕНТЪР INVESTEU Споразумение № АА-011823 между Министерството на иновациите и растежа на Република България и Европейската инвестиционна банка за консултантски услуги, които ще бъдат предоставени от Европейската инвестиционна банка на Министерството на иновациите и растежа, подписано в София на 2 ноември 2023 г.

Чл. 1. Ратифицира КОНСУЛТАНТСКИ ЦЕНТЪР INVESTEU Споразумение № АА-011823 между Министерството на иновациите и растежа на Република България и Европейската инвестиционна банка за консултантски услуги, които ще бъдат предоставени от Европейската инвестиционна банка на Министерството на иновациите и растежа, подписано в София на 2 ноември 2023 г. 
Чл. 2. Споразумението по чл. 1 да не се обнародва в „Държавен вестник“.

Законът е приет от 49-ото Народно събрание на …………..…... 2023 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

Росен Желязков

М  О  Т  И  В  И

към проекта на Закон за ратифициране на КОНСУЛТАНТСКИ ЦЕНТЪР INVESTEU Споразумение № АА-011823 между Министерството на иновациите и растежа на Република България и Европейската инвестиционна банка за консултантски услуги, които ще бъдат предоставени от Европейската инвестиционна банка на Министерството на иновациите и растежа, подписано в София на 2 ноември 2023 г.

С Протокол № 39 на Министерския съвет от 30 август 2023 г. на министъра на иновациите и растежа е възложено да проведе проучване за възлагане на международна финансова институция изготвянето на структурна целесъобразност и ефективност на ББР и ФМФИБ и на стратегията за преструктурирането им.
В изпълнение на цитирания протокол на Министерския съвет Министерството на иновациите и растежа извърши проучване с международни финансови институции, активни в страната. Във връзка с това бяха проведени дискусии с представители на Групата на Европейската инвестиционна банка (ЕИБ) и на Групата на Световната банка (СБ).
С Протокол № 48 на Министерския съвет от 30 октомври 
2023 г. е одобрен проектът на Решение за одобряване проект на Споразумение между Европейската инвестиционна банка и Министерството на иновациите и растежа на Република България за изготвянето на оценка на структурната целесъобразност и ефективност на „Българска банка за развитие“ ЕАД и „Фонд мениджър на финансови инструменти в България“ ЕАД, като министърът на иновациите и растежа е упълномощен да проведе преговорите и да подпише споразумението при условията на последваща ратификация.
КОНСУЛТАНТСКИ ЦЕНТЪР INVESTEU Споразумение 
№ АА-011823 между Министерството на иновациите и растежа на Република България и Европейската инвестиционна банка за консултантски услуги, които ще бъдат предоставени от Европейската инвестиционна банка на Министерството на иновациите и растежа (Споразумението), е подписано на 2 ноември 2023 г. в София между министъра на иновациите и растежа на Република България - Милена Стойчева, и вицепрезидента на Европейската инвестиционна банка - Кирякос Какурис, в три оригинални екземпляра, на български и на английски език, като всички текстове са равностойни, като в случай на различия в тълкуването предимство има английският текст.
Европейската инвестиционна банка е международна финансова институция с доказана репутация и опит в структурирането на подобни дейности и в преструктурирането на държавни финансови институции.
Консултантските задачи, които трябва да бъдат изпълнени в рамките на услуги, предоставяни на бенефициента от ЕИБ, са следните:
•	Анализ на припокриванията между дейностите на дружествата, пазарното позициониране и продуктите
Този анализ ще включва картографиране на съществуващите субекти и на тяхното финансиране по сектори, като се очаква да бъдат идентифицирани припокривания във финансирането на малки и средни предприятия и на средно големи предприятия под формата на гаранции, заеми и дялови продукти. Ще бъдат взети предвид подробните характеристики на финансовите продукти, техните изисквания за допустимост, режим на предоставяне, финансираните обеми и финансирани бенефициенти и пазарен дял. 
•	Идентифициране на пазарния финансов недостиг и потенциални нови дейности
Целта ще е да се идентифицират сектори и/или дейности, които не са достатъчно обслужвани от пазара и които биха могли да бъдат покрити/подкрепени от националните промотиращи банки и институции (НПБИ) на МИР. Областите, които предимно ще бъдат проучвани, ще са в сектора на инфраструктурата и по-специално в енергийния преход и социалните инфраструктурни сектори. Този анализ ще се основава на съществуващи проучвания, проведени на национално ниво, по-специално на предварителни оценки, извършени за подготовката на финансови инструменти на ЕС под споделено управление за програмния период 2021 – 2027 г. Ще бъдат проведени структурирани интервюта със съответните институции на правителствено равнище и на равнище НПБИ.
•	Анализ на високо ниво на корпоративната неефективност на НПБИ под надзора на МИР
Този анализ ще разгледа предлагането на финансиране, т.е. обемите/пазарния дял на финансовите инструменти и продукти, прилагани на пазара. Тази част няма да включва подробен анализ на структурата на разходите и приходите, нито ще се фокусира върху други аспекти, като човешки ресурси, управление на риска, юридическо и регулаторно съответствие на всяка институция. Анализът ще покрива неефективността, свързана с процеса на вземане на решения, избора и сътрудничеството с финансови посредници и екосистемата. Сравнението с идентифицираните чуждестранни добри практики ще позволи идентифицирането на организационна неефективност и препоръчването на подобрения.
•	Анализ на високо ниво на въпросите за управление, включително механизми за контрол/координация, и области за подобрение за увеличаване на стабилността и независимостта
Тази част ще се основава на интервюта с управлението на институциите и партньорите, за да се идентифицират области за подобрение на базата на международни добри практики. Ще бъдат идентифицирани до три чуждестранни примера за НПБИ, считани за прилагащи добри практики, и въз основа на тях ще бъдат препоръчани съответни характеристики за проектирането на НПБИ на МИР.
•	Описание на резултатите вследствие от посочените по-горе задачи, индикативен график/процес на одобрение
По-долу е предоставено предварителното разписание за заданието. Началната среща с доставчика на услуги се счита за начална дата на заданието.
•	Междинен доклад – в рамките на 3 месеца;
•	Краен доклад – в рамките на 8 месеца.
Съгласно чл. 5 „Поверителност“ от сключеното споразумение ясно се описват и регулират в цялост въпросите за поверителността на информацията, която страните по споразумението предоставят една на друга.
Съгласно чл. 12 „Приложимо право и Разрешаване на спорове“ от сключеното споразумение: „12.1. Това Споразумение и неговото създаване, конструиране и валидност ще бъдат уреждани от законите на Великото херцогство Люксембург. 12.2. Страните ще полагат усилия да разрешат по мирен път всеки спор, възникнал между тях от или във връзка с това Споразумение или неговия предмет или създаване (включително недоговорни спорове или искания). Ако не се постигне мирно споразумение в рамките на шестдесет (60) календарни дни от уведомяването за такъв спор или оплакване от едната Страна към другата, съгласно Статия 10 (Известия и други комуникации), всички спорове относно това споразумение трябва да бъдат представени на: съдилищата в град Люксембург“.
На основание чл. 25, ал. 2 от Закона за международните договори на Република България договорът не следва да се публикува в „Държавен вестник“, тъй като в чл. 5 от Споразумението са заложени клаузи за поверителност.

МИНИСТЪР-ПРЕДСЕДАТЕЛ: